 Hisbah mú ọkùnrin mẹta tó pín fídíò ìfipábánilòpọ ọmọdébìnrin 16 tó fẹ ṣèyàwó lórí ayélujára Ọmọdebinrin naa ni a gbọ pe o mura lati ṣe igbeyawo lọjọ kẹtadinlogun oṣu kẹwaa ọdun 2020 yii tẹlẹ. Ṣugbọn o wọgile igbeyawo ọhun nitori fidio tawọn afurasi naa pin kaakiri ori ayelujara. Ọga awọn agbofinro Hisbah nipinlẹ Sokoto, Ọmọwe Adamu Kasarawa sọ fawọn akọroyin wi pe ọmọ eekan lagbo oṣelu ni ọkan lara awọn afurasi mẹta ọhun. O ni awọn ti pari iwadii lori iṣẹlẹ naa, wọn o si foju ba ileẹjọ laipẹ. Mama ọmọdebinrin naa ṣalaye pe lọdun 2017 ni ọkan lara awọn afurasi fipa ba ọmọ oun lopọ nigba to wa lọmọ mọdun mẹrindinlogun. Iya ọmọ naa sọ pe ọdọkunrin naa fi fọnran ifipabanilopọ ọhun pamọ fun ọdun mẹta lati ba ọmọ ohun laye jẹ ni. Ogunjọ oṣu kẹfa ọdun 2020 yii ni ẹnikan ṣadeedee pe mi ti o si sọ fun mi pe oun ri fọnran kan kan ninu eyi ti Baffa Hayatu Tafida ti n fipa ba ọmọdebinrin lopọ, mama ọmọ naa lo sọ bẹẹ. O ni afurasi naa tun fi fidio yii ranṣẹ si afẹsọna ọmọdebinrin yii atawọn mii lori ayelujara. Mama ọmọdebinrin naa ṣalaye pe fidio yii gan an lo jẹ ki afẹsọna ọmọbinrin yii sọ pe oun ke ṣe mọ. Mama ọmọbinrin sọ pe lọpọ igba ni baba Tafida ti gbiyanju lati fa oju ọmọ oun mọ ra ki o le gbagbe ẹjọ naa. Baba ọmọ ni lootọ ni iṣẹlẹ ọhun ṣẹlẹ, amọ oun ko figba kan dunkoko iku mọ iya ọmọdebinrin ọhun ko le fagile ẹjọ naa. Abule Ado explosion: Irọ ńlá ní NNPC pa lórí ìbúghbàmù Abule Ado níbí tí ẹmí èèyàn 23 : Ileeṣẹ agbonfinro ṣeria, Hisbah nipinlẹ Sokoto ti mu afurasi mẹta lori ẹsun pe wọn pin fọnran kan nibi ti wọn ti n dunkoko mọ ọmọdebinrin ọdunmẹrindinlogun kan lati fipa ba a lopọ. 